rejauldu/bengali-wikipedia huggingface dataset:
সিদ্দিকুর রহমান যিনি বাঘা সিদ্দিক ও হাইকমান্ড সিদ্দিক নামেও পরিচিত। বাংলাদেশের ভোলা জেলার রাজনীতিবিদ ও মুক্তিযোদ্ধা। তিনি তৎকালীন বাকেরগঞ্জ-৪ (বরিশাল-৪) ও ভোলা-২ আসনের সাবেক সংসদ সদস্য।  তিনি ৯ জুন ২০২৩ইং তারিখ শনিবার সকাল ১১টায় ঢাকায় নিজ বাসায় মারা যান ৷ ১০ জুন সকাল ৯টায় বোরহানউদ্দিন উপজেলার কেন্দ্রীয় ঈদগা মাঠে ১ম ও ১১টায়  তার নিজ গ্রামের মজমের হাট ফাজিল মাদ্রাসার মাঠে ২য় জানাজা শেষে পারিবারিক কবরস্থানে দাফন করা হয় ৷  তার জন্ম তারিখঃ ১৪/১২/১৯৪৪ইং  মৃত্যু তারিখঃ ০৯/০৬/২০২৩ইং   প্রাথমিক জীবন  সিদ্দিকুর রহমান ১৯৪৪ সালের ১৪ ডিসেম্বর ভোলা জেলার বোরহানউদ্দিন উপজেলার দেউলা ইউনিয়নের বড়পাতা গ্রামে এক সম্ভ্রান্ত মুসলিম পরিবারে জন্মগ্রহণ করেন৷তার নানাবাড়ি দেউলা শিবপুর গ্রামের মুসলমান বাড়ি।তিনি ১৯৬০ সালে দেউলা রজ্জব আলী মাধ্যমিক বিদ্যালয় থেকে মেট্রিক পাশ করেন। তার খালাতো ভাই আলহাজ্ব মোফাজ্জল হক মৃধার অনুরোধে  দেউলা রজ্জব আলী মাধ্যমিক বিদ্যালয়ে কিছুদিন শিক্ষকতা করেন।পরবর্তীতে পাকিস্তান সেনাবাহিনীতে যোগদান করেন।   মুক্তিযুদ্ধে ভূমিকা  ১৯৭১ সালে বাংলাদেশে মুক্তিযুদ্ধ শুরু হলে সিদ্দিকুর রহমান তাতে সক্রিয়ভাবে অংশগ্রহণ করেন। ৬ মে ১৯৭১ সালে পাক বাহিনী  ভোলার ওয়াপদাকে মূল ক্যাম্প করে। সেখানে হত্যাসহ ঘরবাড়ি পুড়িয়ে দিচ্ছিল পাকবাহিনী। সেনাবাহিনীতে কর্মরত সিদ্দিকুর পটুয়াখালী, খুলনা ও বরিশালে যুদ্ধ করেন। পরবর্তীতে ৯ নম্বার সেক্টর কমান্ডার মেজর জলিল তাকে সেখানে যুদ্ধ পরিচালনার জন্য পাঠান। ভোলার বোরহানউদ্দিনে ২২ অক্টোরব ১৯৭১ সালে দেউলার যুদ্ধে সিদ্দিকের নেতৃত্বে মুক্তিবাহিনী দখদার মুক্ত করেণ। ১০ ডিসেম্বর ১৯৭১ সালে ভোলা মুক্ত হয়।   রাজনৈতিক জীবন  সিদ্দিকুর ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন বাকেরগঞ্জ-৪  (বরিশাল-৪) আসন থেকে সংসদ সদস্য নির্বাচিত হন। ১৯৮৮ সালের চতুর্থ জাতীয় সংসদ নির্বাচনে তিনি জাতীয় পার্টির প্রার্থী হিসেবে ভোলা-২ আসন থেকে সংসদ সদস্য নির্বাচিত হন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:ভোলা জেলার রাজনীতিবিদ বিষয়শ্রেণী:চতুর্থ জাতীয় সংসদ সদস্য বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:বাংলাদেশ জাতীয়তাবাদী দলের সাবেক রাজনীতিবিদ বিষয়শ্রেণী:জাতীয় পার্টির রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:ভোলা জেলার সামরিক ব্যক্তি বিষয়শ্রেণী:বোরহানউদ্দিন উপজেলার ব্যক্তি বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
ইলিয়াস উদ্দীন বিশ্বাস (জন্ম: ১৫ ডিসেম্বর ১৯৬৪) একজন বাংলাদেশী শিক্ষাবিদ। তিনি শাহজালাল বিজ্ঞান ও প্রযুক্তি বিশ্ববিদ্যালয়ের (শাবিপ্রবি) গণিত বিভাগের অধ্যাপক এবং সিলেটে অবস্থিত নর্থ ইস্ট ইউনিভার্সিটি বাংলাদেশের বর্তমান উপাচার্য। এ পদে নিয়োগ লাভের আগে তিনি শাবিপ্রবির কোষাধ্যক্ষ ও ভারপ্রাপ্ত উপাচার্য হিসেবে দায়িত্ব পালন করেন।   প্রাথমিক জীবন  ইলিয়াস উদ্দীন বিশ্বাস ১৯৬৪ সালের ১৫ ডিসেম্বর রাজশাহীর গোদাগাড়ী উপজেলার নবীনগর গ্রামে জন্মগ্রহণ করেন। তারা বাবা তৈমুর রহমান বিশ্বাস এবং মা জুমরুতুন নেসা।   শিক্ষাজীবন  ইলিয়াস উদ্দীন রাজশাহী বিশ্ববিদ্যালয়ের গণিত বিভাগ থেকে ১৯৮৫ সালে স্নাতক এবং ১৯৮৬ সালে স্নাতকোত্তর ডিগ্রি লাভ করেন। একই বিশ্ববিদ্যালয় থেকে তিনি ১৯৯৮ সালে পিএইচডি ডিগ্রি অর্জন করেন।   কর্মজীবন  ইলিয়াস উদ্দীন বিশ্বাস ১৯৯৪ সালে শাহজালাল বিজ্ঞান ও প্রযুক্তি বিশ্ববিদ্যালয়ের গণিত বিভাগে প্রভাষক হিসেবে যোগদান করেন। ২০০৭ সালে তিনি অধ্যাপক পদে পদোন্নতি লাভ করেন এবং ২০১৭ সালে গ্রেড-১ অধ্যাপক হন।  অধ্যাপনা ও গবেষণার পাশাপাশি তিনি দুই মেয়াদে আট বছর শাবিপ্রবির কোষাধ্যক্ষ হিসেবে দায়িত্ব পালন করেন। কোষাধ্যক্ষ থাকাকালীন বিভিন্ন মেয়াদে ভারপ্রাপ্ত উপাচার্যের দায়িত্ব পালন করারও অভিজ্ঞতা রয়েছে তার। এছাড়া তিনি শাবিপ্রবির গণিত বিভাগের বিভাগীয় প্রধান, ছাত্র উপদেশ ও নির্দেশনা দপ্তরের পরিচালক, ভৌত বিজ্ঞান অনুষদের ডিন, আবাসিক হলের প্রভোস্টসহ বিভিন্ন গুরুত্বপূর্ণ দায়িত্ব পালন করেছেন। তিনি লিয়েনে জগন্নাথ বিশ্ববিদ্যালয়ের গণিত বিভাগের অধ্যাপক এবং কম্পিউটার সায়েন্স অ্যান্ড ইঞ্জিনিয়ারিং বিভাগের সভাপতি হিসেবেও দায়িত্ব পালন করেন।  ইলিয়াস উদ্দীন বিশ্বাস ২০২১ সালের ১১ জানুয়ারি সিলেটে অবস্থিত নর্থ ইস্ট ইউনিভার্সিটি বাংলাদেশ এর উপাচার্য হিসেবে নিয়োগ লাভ করেন এবং আনুষ্ঠানিকভাবে ১২ জানুয়ারি পরবর্তী চার বছরের জন্য বিশ্ববিদ্যালয়টির উপাচার্যের দায়িত্বভার গ্রহণ করেন।   প্রকাশনা  ইলিয়াস উদ্দীন বিশ্বাস শিক্ষকতার পাশাপাশি নিয়মিত লেখালিখিতে যুক্ত। তার প্রকাশিত উল্লেখযোগ্য বইয়ের মধ্যে রয়েছে:   নিরুদ্দেশ  গণিত উৎসবের প্রশ্নোত্তর  ভাষাসৈনিক থেকে রাষ্ট্রনায়ক  ভাষা আন্দোলন, মুক্তিযুদ্ধ ও বাংলাদেশ   সদস্যপদ  ইলিয়াস উদ্দীন বিভিন্ন পেশাজীবী সংগঠনের সক্রিয় সদস্য। তিনি বাংলাদেশ বিশ্ববিদ্যালয় শিক্ষক সমিতি ফেডারেশনের যুগ্ম মহাসচিব হিসেবে দায়িত্ব পালন করেছেন।   তথ্যসূত্র   বিষয়শ্রেণী:১৯৬৪-এ জন্ম বিষয়শ্রেণী:রাজশাহী জেলার ব্যক্তি বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশী শিক্ষায়তনিক বিষয়শ্রেণী:বাংলাদেশী শিক্ষাবিদ বিষয়শ্রেণী:শাহজালাল বিজ্ঞান ও প্রযুক্তি বিশ্ববিদ্যালয়ের শিক্ষক বিষয়শ্রেণী:জগন্নাথ বিশ্ববিদ্যালয়ের শিক্ষক বিষয়শ্রেণী:নর্থ ইস্ট ইউনিভার্সিটি বাংলাদেশের উপাচার্য বিষয়শ্রেণী:জীবিত ব্যক্তি
কে.পি.এ.সি. লীলা একজন ভারতীয় অভিনেত্রী যিনি মূলত মালায়ালাম নাট্যমঞ্চ এবং চলচ্চিত্রে তার অভিনয় ও কাজের জন্য সর্বাধিক পরিচিত। তিনি কেরালা সঙ্গীত নাটক একাডেমির পক্ষ থেকে গুরু পূজা পুরস্কার পেয়েছেন। ২০১৮ সালের কেরালা রাজ্য চলচ্চিত্র পুরস্কার জুরি বোর্ড রৌদ্রম ছবিতে তার অভিনয়ের জন্য লীলাকে বিশেষ সম্মাননা প্রদান করেছিলেন।   প্রাথমিক জীবন এবং কর্মজীবন  লীলার জন্ম মুভাত্তুপুজা এবং পিরাভোমের মধ্যবর্তী একটি গ্রামে পাম্পাকুডায়। তার বাবা-মা, কুরিয়াকোস এবং মারিয়াম্মা দুজনেই ছিলেন নিবেদিতপ্রাণ কমিউনিস্ট। তিনি নৃত্য শিক্ষার জন্য কেরালা কালামন্ডলমে যোগ দেন। তিনি প্রথমে মুন্থিরিরচরিল কুরে কান্নুনীর নাটকে নায়িকা ট্রেসার ভূমিকায় অভিনয় করেন। পরবর্তীতে, তিনি প্রায় পনেরো বছর ধরে কে পি এ সি (কেরালা পাবলিক আর্টস ক্লাব)-তে কাজ করেছিলেন। লীলা ভাসি পরিচালিত অনেক নাটকে প্রধান ভূমিকা পালন করেছিলেন। তিনি পুঠিয়া আকাশম পুঠিয়া ভূমি চলচ্চিত্রে অভিনয়ের মাধ্যমে রূপালী পর্দায় আত্মপ্রকাশ করেন।লীলার অভিনীত অন্যান্য বিশেষ চলচ্চিত্রের মধ্যে রয়েছে মুদিনা পুত্র, আম্মায়ে ভান্থনা এবং অধ্যাপিকা। লীলা ১৯৭০ এর দশকে অভিনয় জীবন থেকে অবসর গ্রহন করেন। তিনি কে পি এ সি-এর সাথে যুক্ত একজন যন্ত্রশিল্পী ডেভিডের সাথে বিবাহ বন্ধনে আবদ্ধ হন।  লীলা ওরু পেনাম রান্দানুম চলচ্চিত্রে মারিয়ার চরিত্রে অভিনয়ের মাধ্যমে রূপালী পর্দায় প্রত্যাবর্তন করেন। এরপর, তিনি ২০১৮ সালে মুক্তিপ্রাপ্ত রৌদ্রম চলচ্চিত্রে মেরিকুট্টির ভূমিকায় অভিনয় করেন। ২০১৯ সালে মুক্তিপ্রাপ্ত এই ছবিটি ২০১৮ সালের কেরালার বন্যার বাস্তব কাহিনী তুলে ধরে। ২০২৩ সালে, তিনি পুক্কালাম চুলচ্চিত্রে লীলা চরিত্রে অভিনয় করেছিলেন।   চলচ্চিত্র তালিকা  বছর শিরোনাম ভূমিকা মন্তব্য ১৯৬২ পুঠিয়া আকাশম পুঠিয়া ভূমি  ১৯৬৩ আম্মায়ে কানান  ২০০৯ ওরু পেনুম রান্ডানুম মারিয়া  ২০১৯ রৌদ্রম ২০১৮ মেরিকুট্টি  ২০২৩ পুক্কালম কোচু থ্রেসিয়াম্মা  চীনা ট্রফি  ২০২৫         পুরস্কার  +বছর পুরস্কার ফলাফল ২০১৮ কেরালা সঙ্গীত নাটক একাডেমী  ২০১৯ সেরা অভিনেত্রীর পুরস্কার - রৌদ্রম ২০১৮   তথ্যসূত্র   বিষয়শ্রেণী:CS1 Malayalam-language sources (ml) বিষয়শ্রেণী:CS1 Hindi-language sources (hi) বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:মালয়ালম টেলিভিশন অভিনেত্রী বিষয়শ্রেণী:কেরলের অভিনেত্রী বিষয়শ্রেণী:ভারতীয় মঞ্চ অভিনেত্রী বিষয়শ্রেণী:জীবিত ব্যক্তি
ইসতিজারাহ () একটি ইসলামি পরিভাষা, যার অর্থ আশ্রয় প্রদান করা। এই ধারণার মাধ্যমে বিপদগ্রস্ত ব্যক্তিকে নিরাপত্তার স্বার্থে নিজের গোত্রে সদস্য হিসেবে গ্রহণ করা বোঝায়।http://www.icmif.org/doc_store/takaful/Doctrines%20Justifying%20Takaful.doc সংজ্ঞা ইসলাম-পূর্ব আরবে গোত্রীয় সুরক্ষার একটি ব্যবস্থা বিদ্যমান ছিল এবং গোত্রহীন ব্যক্তিরা অরক্ষিত থাকত। এমন‌ ব্যক্তি সুরক্ষার জন্য কোনো গোত্রভুক্ত ব্যক্তির কাছে ইসতিজারাহ (আশ্রয়) চাইতে পারত, যাতে সেই ব্যক্তির মাধ্যমে নিরাপত্তা লাভ করতে পারে। এটি আরবের একটি সাধারণ প্রথা হিসেবে প্রচলিত ছিল। আবিসিনিয়ায় হিজরত থেকে ফিরে আসার পর কিছু মুসলিম এই প্রথার আশ্রয় নেন।The Sealed Nectar দ্বিতীয় আকাবাহ প্রতিজ্ঞা  – sunnipath.com-এ এমনকি ইসলামের নবি ও রাসুল মুহাম্মদ নিজেও তায়েফ সফর শেষে মক্কায় ফেরার পর মুতইম ইবনে আদির কাছে ইসতিজারাহ চেয়েছিলেন। এই পরিভাষাটি কুরআনেও ব্যবহৃত হয়েছে। তথ্যসূত্র  বহিঃসংযোগ  বিষয়শ্রেণী:আশ্রয়ের অধিকার বিষয়শ্রেণী:কুরআনীয় শব্দ ও বাক্যাংশ বিষয়শ্রেণী:আরবি শব্দ ও বাক্যাংশ বিষয়শ্রেণী:যুদ্ধ আইন
গুগল স্ট্রিট ভিউ () গুগল ম্যাপস ও গুগল আর্থে ব্যবহৃত একটি প্রযুক্তি যেটি ব্যবহারকারীর অবস্থানের উপর ভিত্তি করে পৃথিবীর অনেকগুলো রাস্তার প্যারানোমিক ভিউ প্রদান করে। এটি ২০০৭ সালে যুক্তরাষ্ট্রের বিভিন্ন শহরে শুরু হয়, সে থেকে পৃথিবীর আরও বিভিন্ন শহর এমনকি প্রান্তিক এলাকাও এখানে অন্তর্ভুক্ত করা হয়।  যেসব রাস্তাগুলোতে স্ট্রিট ভিউ ফিচার আছে সেগুল গুগল ম্যাপসে নীল রেখায় প্রদর্শিত হয়।  তথ্যচিত্র  বিষয়শ্রেণী:গুগল পরিষেবা বিষয়শ্রেণী:২০০৭-এ প্রতিষ্ঠিত ইন্টারনেট সম্পত্তি বিষয়শ্রেণী:গুগল মানচিত্র বিষয়শ্রেণী:অসদ বাস্তবতা বিষয়শ্রেণী:২০০৭-এ কম্পিউটার সম্পর্কিত প্রবর্তন
পিনাকী ভূষন মুখার্জি ওরফে পিনাকী ভূষণ মুখোপাধ্যায় ছিলেন একজন ভারতীয় বাঙালি পরিচালক যিনি ভারতীয় বাংলা ছবিতে পরিচালনা করেছেন।   চলচ্চিত্রসমূহ   যোগ বিয়োগ (১৯৫৩)  ধুলি (১৯৫৪)  ভক্ত বিল্বমঙ্গল (১৯৫৪)  বলয়গ্রাস (১৯৫৪)  অসাবর্ণ (১৯৫৬)  মেঘ মল্লার (১৯৫৭)  মধ্য রাতের তারা (১৯৬১)  রক্ত পলাশ (১৯৬২)  আশানতা ঘুরনী (১৯৬৪)  ফারার (১৯৬৫)  মহাশ্বেতা (১৯৬৭) চৌরঙ্গী (১৯৬৮) আলো আমার আলো (১৯৭১)  সুজাতা (১৯৭৪)  প্রতিশ্রুতি (১৯৭৭)  কপালকুণ্ডলা (১৯৮১)  যোগ বিয়োগ (১৯৮৪)  রুদ্রবীণা (১৯৮৭)  আপন ঘরে (১৯৮৭)  বহিঃসংযোগ   বিষয়শ্রেণী:ভারতীয় চলচ্চিত্র পরিচালক বিষয়শ্রেণী:বাঙালি চলচ্চিত্র পরিচালক বিষয়শ্রেণী:১৯২৮-এ জন্ম বিষয়শ্রেণী:পশ্চিমবঙ্গের ব্যক্তি
ম্যাকগাইভার একটি অত্যন্ত জনপ্রিয় মার্কিন টিভি সিরিজ যা ২৯শে সেপ্টেম্বর, ১৯৮৫ থেকে ২১শে মে, ১৯৯২ পর্যন্ত এবিসি-তে প্রচারিত হয়। সিরিজটির নায়ক এংগাস "ম্যাক" ম্যাকগাইভার অত্যন্ত বুদ্ধিমান ও নানা কৌশলে পারদর্শী একজন প্রাক্তন সিক্রেট এজেন্ট। ম্যাকগাইভারের ভূমিকায় অভিনয় করেন রিচার্ড ডিন অ্যান্ডারসন। ম্যাকগাইভারের অধিকাংশ কৌশল থাকতো বিজ্ঞানের বিভিন্ন সূত্রের ভিত্তিতে, কখনও রসায়নের, কখনও পদার্থবিদ্যার। মার্কিন টেলিভিশনের পাশাপাশি আরো বিভিন্ন দেশে এই টিভি সিরিজ জনপ্রিয়তা পায়। দক্ষিণ এশিয়ার দেশ বাংলাদেশেও এই সিরিজ মূল ইংরেজি ভাষাতেই তুমুল জনপ্রিয় ছিল, যার প্রেক্ষিতে ২০১০ খ্রিষ্টাব্দ থেকে বাংলায় ডাব করে তা পুনরায় সম্প্রচারের উদ্যোগ গৃহীত এবং তা বিটিভিতে প্রচারিত হয় (প্রেক্ষিত ২০১১)।   তথ্যসূত্র   বিষয়শ্রেণী:মার্কিন টেলিভিশন ধারাবাহিক বিষয়শ্রেণী:মার্কিন অ্যাকশন টেলিভিশন ধারাবাহিক বিষয়শ্রেণী:ইংরেজি ভাষার টেলিভিশন অনুষ্ঠান
করিমগঞ্জ জংশন রেলওয়ে স্টেশন ভারতের আসামের করিমগঞ্জ শহরকে পরিষেবা দেয়।এটি উত্তর- পূর্ব সীমান্ত রেলওয়ে জোনের লুমডিং রেলওয়ে বিভাগের অন্তর্গত।এটি করিমগঞ্জ জেলায় অবস্থিত। বদরপুর জংশন পর এটি করিমগঞ্জ জেলার দ্বিতীয় বৃহত্তম রেলওয়ে স্টেশন।এটি করিমগঞ্জ শহরে পরিষেবা প্রদানকারী তিনটি রেলওয়ে স্টেশনগুলির মধ্যে একটি, অন্যগুলি লঙ্গাই এবং নিউ করিমগঞ্জ।এটি আসাম বেঙ্গল রেলওয়ের অধীনে নির্মিত ভারতের প্রাচীনতম রেলওয়ে স্টেশনগুলির মধ্যে একটি।এটি করিমগঞ্জ শহরের প্রধান রেলওয়ে স্টেশন।এটি দুটি প্ল্যাটফর্ম নিয়ে গঠিত যেখানে মোট ১২ টি ট্রেন থামার ব্যবস্থা রয়েছে।এটি শিলচর, আগরতলা, ধর্মনগর, দুল্লাবচেরা, বদরপুর এবং মহিশশাস থেকে সমস্ত যাত্রীবাহী ট্রেনের প্রধান হল্ট হিসাবে কাজ করে।স্টেশনটি একটি একক ডিজেল লাইন নিয়ে গঠিত।   ইতিহাস   ১৮৯৮ সালে আসাম বেঙ্গল রেলওয়ের অধীনে স্টেশনটি প্রথম উদ্বোধন করা হয়েছিল।আসাম বেঙ্গল রেলওয়ে ১৮৯২ সালে আসামে ব্রিটিশ মালিকানাধীন চা বাগান পরিবেশন করার জন্য অন্তর্ভুক্ত করা হয়েছিল।আসাম বেঙ্গল রেলওয়ের III বিভাগ ছিল এবং করিমগঞ্জ জংশন বিভাগ I এর অধীনে আসে যার নাম কুমিল্লা-আখাউড়া-কুলাউড়া-বদরপুর সেকশন ১৮৯৬-১৮৯৮ সালে খোলা হয়েছিল এবং অবশেষে ১৯০৩ সালে লুমডিং  প্রসারিত হয়েছিল।   পোস্ট গেজ রূপান্তর   নতুন গেজে রূপান্তরের পর, স্টেশনটি নবনির্মিত নিউ করিমগঞ্জ রেলওয়ে স্টেশনের মাধ্যমে ত্রিপুরার সাথে সংযুক্ত। The last MG section of Northeast converted into BGEntire NE converted into BG line: NFRStrengthening railway infrastructure and boosting connectivity in North East নিউ করিমগঞ্জ রেলওয়ে স্টেশন নির্মাণের পর, করিমগঞ্জ জংশনে রেল চলাচল ব্যাপকভাবে হ্রাস পেয়েছে। কাঞ্চনজঙ্ঘা এক্সপ্রেস, হামসফর এক্সপ্রেস, রাজধানী এক্সপ্রেস, ত্রিপুরা সুন্দরী এক্সপ্রেস, এবং দেওঘর-আগরতলা সাপ্তাহিক এক্সপ্রেস সহ সমস্ত দূরপাল্লার ট্রেনগুলি করিমগঞ্জ জংশনকে সম্পূর্ণভাবে বাইপাস করে সংক্ষিপ্ত বিরতি দিয়ে এবং নিউ করিমগঞ্জ রেলওয়ে স্টেশনের মধ্য দিয়ে চলে যায়।   স্টেশন সুবিধা   স্টেশনে দুটি প্ল্যাটফর্ম রয়েছে যা বেশ কয়েকজন যাত্রীকে সেবা দেয়। এটিতে উপযুক্ত স্যানিটেশন সুবিধা সহ অবসর নেওয়ার কক্ষ বা যাত্রীর ওয়েটিং রুম রয়েছে।স্টেশনটি ২০০৩ সালে টিকিট কাউন্টারের মাধ্যমে রিজার্ভেশন সুবিধা সহ আপগ্রেড করা হয়েছে। করিমগঞ্জ জংশনও রেলটেল ফ্রি ওয়াইফাই সুবিধা সহ আপগ্রেড করা হয়েছে।   প্রধান ট্রেন    আগরতলা-শিলচর এক্সপ্রেস  শিলচর-ধর্মনগর প্যাসেঞ্জার  দুল্লবচেরা-শিলচর ফাস্ট প্যাসেঞ্জার  বদরপুর-দুল্লাবচেরা প্যাসেঞ্জার  মাইশাশান-শিলচর প্যাসেঞ্জার   আরও দেখুন    ভারতের রেলওয়ে জংশন   তথ্যসূত্র   বিষয়শ্রেণী:আসামের রেলওয়ে স্টেশন বিষয়শ্রেণী:ভারতের রেলওয়ে জংশন স্টেশন বিষয়শ্রেণী:লামডিং রেল বিভাগ বিষয়শ্রেণী:১৮৯৮-এ ভারতে চালু রেলওয়ে স্টেশন
দেউলপোতা হল ভারতের পশ্চিমবঙ্গ রাজ্যের দক্ষিণ চব্বিশ পরগনা জেলায় অবস্থিত একটি প্রত্নস্থল। এটি ওই জেলার ডায়মন্ড হারবার মহকুমার ডায়মন্ড হারবার ২ সমষ্টি উন্নয়ন ব্লকে হুগলি নদীর তীরে অবস্থিত।  ভূগোল  অবস্থান দেউলপোতার স্থানাঙ্ক । এই স্থানটি সমুদ্রপৃষ্ঠ থেকে ৭ মিটার গড় উচ্চতায় অবস্থিত।  প্রত্নতাত্ত্বিক খননকার্য জেলা জনগণনা হ্যান্ডবুক, দক্ষিণ চব্বিশ পরগনা অনুযায়ী, হুগলি নদীর তীরে অবস্থিত দেউলপোতা একটি গুরুত্বপূর্ণ প্রত্নস্থল। এই স্থানে প্রত্নতাত্ত্বিক খননকার্য শুরু হয় ১৯৬৩-৬৪, ১৯৬৪-৬৫ ও ১৯৭২-৭৩ সালে। গুপ্ত ও আদি মধ্যযুগের অনেক শিল্পকর্ম এখান থেকে আবিষ্কৃত হয়েছে। এই দ্রব্যগুলির মধ্যে রয়েছে কারুকার্যশোভিত পোড়ামাটির পাত্র, বহুমূল্য ও প্রায়-বহুমূল্য পাথরের তৈরি গয়না, যক্ষিণীমূর্তি সহ নারীমূর্তি, গজলক্ষ্মী ফলক, পোড়ানো পালিশ করা বা পালিশ না করা মৃৎপাত্র, চীনামাটির পাত্র ইত্যাদি।  পূর্ব ভারতের প্রত্নতত্ত্ব বিদ্যা ও প্রশিক্ষণ কেন্দ্রের শর্মি চক্রবর্তীর মতে, এখান থেকে শুঙ্গ-কুষাণ যুগের রুলেট-যুক্ত পণ্যসামগ্রী সহ মৃৎপাত্রও আবিষ্কৃত হয়েছে।  তথ্যসূত্র  বিষয়শ্রেণী:পশ্চিমবঙ্গের প্রত্নস্থল বিষয়শ্রেণী:দক্ষিণ চব্বিশ পরগনা জেলার দর্শনীয় স্থান বিষয়শ্রেণী:পশ্চিমবঙ্গের প্রত্নতাত্ত্বিক স্থান
বারখাম্বা রোড মেট্রো স্টেশন দিল্লি মেট্রোর ব্লু লাইনে অবস্থিত। এটি দিল্লি জাতীয় রাজধানী অঞ্চলের কনট প্লেসে অবস্থিত ভূগর্ভস্থ মেট্রো স্টেশন। ২০০৫ সালের ৩১শে ডিসেম্বর তারিখে এটি সাধারণ মানুষের ব্যবহারের জন্য চালু করে দেওয়া হয়। এটি সাপুরজি পালনজি গোষ্ঠীর নির্মিত।  এটি কনট প্লেসের বারখাম্বায় অবস্থিত। এর নিকটে রয়েছে দিল্লি মডার্ন স্কুল, স্টেট ম্যান হাউস, অক্সফোর্ড বুক স্টোর এবং আরো অন্যান্য অর্থনৈতিক কেন্দ্র।  স্টেশন বিন্যাস জিসড়ক স্তরপ্রস্থান/প্রবেশএল১মধ্যবর্তী তলাভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভারএল২পার্শ্ব প্ল্যাটফর্ম নং- ২, দরজা বাম দিকে খুলবে  পূর্বদিকগামীগন্তব্য স্টেশন →নয়ডা ইলেকট্রনিক সিটি বা বৈশালী পরবর্তী স্টেশন মাণ্ডি হাউজ-এ যাওয়ার জন্য এর পরবর্তী স্টেশনে গাড়ী বদল করুন।পশ্চিমদিকগামী গন্তব্য স্টেশন ←</span> দ্বারকা সেক্টর ২১ পরবর্তী স্টেশন রাজীব চক-এ যাওয়ার জন্য এর পরবর্তী স্টেশনে গাড়ী বদল করুন।পার্শ্ব প্ল্যাটফর্ম নং- ১, দরজা বাম দিকে খুলবে এল২  তথ্যসূত্র  বহিঃসংযোগ  বিষয়শ্রেণী:দিল্লি মেট্রো স্টেশন বিষয়শ্রেণী:২০০৫-এ চালু রেলওয়ে স্টেশন বিষয়শ্রেণী:২০০৫-এ দিল্লিতে প্রতিষ্ঠিত
বিদ্যা বল (প্রায় ১২ জানুয়ারি ১৯৩৭ – ৩০ জানুয়ারি ২০২০) ছিলেন মারাঠি নারীবাদী লেখিকা ও সম্পাদিকা, যিনি মহারাষ্ট্র, ভারতের বাসিন্দা। তিনি একজন সমাজকর্মী ছিলেন এবং বিশেষত নারীদের সামাজিক মর্যাদার ক্ষেত্রে পুরুষদের সমকক্ষ করার আন্দোলনে অগ্রণী ভূমিকা পালন করেন।   জীবনী    তিনি ১৯৬৪ সালে মাসিক পত্রিকা স্ত্রী-র () সম্পাদকীয় বিভাগে যোগ দেন এবং ১৯৮৩ থেকে ১৯৮৬ সাল পর্যন্ত পূর্ণকালীন সম্পাদিকা হিসেবে কাজ করেন। স্ত্রী-র সম্পাদনা ছাড়ার পর ১৯৮৯ সালে তিনি মাসিক মিলুন সার্যাজনী () প্রতিষ্ঠা করেন। এই ওয়েবপৃষ্ঠায় মিলুন সার্যাজনী প্রতিষ্ঠার উদ্দেশ্য নিয়ে তাঁর সম্পাদকীয় প্রকাশিত রয়েছে।   তাঁর আত্মজীবনী কমলাকী এবং উপন্যাস ভালভনতাতিল বাত বিশেষভাবে সমাদৃত।  বিদ্যা বল মহারাষ্ট্র হাইকোর্টে নারীদের উপাসনাস্থলে প্রবেশাধিকার নিয়ে একটি আইনি লড়াই করেন। ১৮৯৯ সালের ১ এপ্রিল মহারাষ্ট্র হাইকোর্ট তাঁর পিটিশনের পক্ষে রায় দেয়।   সাহিত্যকর্ম     সংবাদ ()    কথা গৌরীচী ()    তুমচ্যা মঝ্যাসাথী ()    অপরাজিতांचे নিঃশ্বাস ()    শোধ স্বাতঃচা ()    কমলাকী () (আত্মজীবনী)   তথ্যসূত্র      :ভারতীয় নারীবাদী লেখক    বিষয়শ্রেণী:১৯৩০-এর দশকে জন্ম বিষয়শ্রেণী:২০২০-এ মৃত্যু বিষয়শ্রেণী:মারাঠি ভাষার লেখক বিষয়শ্রেণী:ভারতীয় নাস্তিক বিষয়শ্রেণী:জন্ম সাল অনিশ্চিত বিষয়শ্রেণী:২০শ শতাব্দীর ভারতীয় সাংবাদিক বিষয়শ্রেণী:২০শ শতাব্দীর ভারতীয় লেখিকা বিষয়শ্রেণী:২১শ শতাব্দীর ভারতীয় সাংবাদিক বিষয়শ্রেণী:২১শ শতাব্দীর ভারতীয় নারী সাংবাদিক বিষয়শ্রেণী:২১শ শতাব্দীর ভারতীয় লেখিকা বিষয়শ্রেণী:২১শ শতাব্দীর ভারতীয় লেখক
৬ই মে, ২০০৮আন্তর্জাতিক  মায়নমারের রাজ্য সরকার জানিয়েছে সাইক্লোন নার্গিসের কারণে এখন পর্যন্ত মৃতের সংখ্যা ১৫,০০০ ছাড়িয়ে গেছে। (সিএনএন)  চাইটেন আগ্নেয়গিরিতে নিরবচ্ছিন্ন অগ্ন্যুৎপাতের কারণে চিলির সরকার চাইটেন শহর থেকে সবাইকে সরে যাওয়া আদেশ দিয়েছে।  ১০ বছর ১০ মাস ১০ দিন ক্ষমতায় থাকার পর আয়ারল্যান্ডের সরকার প্রধান Bertie Ahern পদত্যাগ করেছেন।  ২০০৭-২০০৮ আন্তর্জাতিক খাদ্য মূল্য সংকট: সোমালিয়ার ব্যবসায়ীরা মূল্যস্ফীতি থেকে বাঁচতে পুরনো সোমালী শিলিং বর্জন করায় বেড়ে যাওয়া খাদ্য মূল্যকে কেন্দ্র করে গণ প্রতিরোধের আজ দ্বিতীয় দিন।  মায়ানমার সরকার জানিয়েছে সাইক্লোন নার্গিসে মৃতের সংখ্যা বেড়ে ২২,০০০ এ পৌঁছেছে এবং আরও ৪১,০০০ জন নিখোঁজ রয়েছে।  চীনের প্রধানমন্ত্রী হু জিনতাও পাঁচ দিনের ঐতিহাসিক সফরে জাপান পৌঁছেছেন।
ডুপ্লিকেট (, বাংলা ভাষা: নকল, দ্বৈত, অনুরূপ) এটি ১৯৯৮ সালের একটি বলিউড চলচ্চিত্র। ছবিটি পরিচলনা করেছেন চলচ্চিত্রকার মহেশ ভাট। ছবিটির মান ভূমিকায় দ্বৈত চরিত্রে অভিনয় করেছেন শাহরুখ খান এবং তার বিপরীতে আছেন জুহি চাওলা ও সোনালী বেন্দ্রে। এটি প্রযোজনা করেছে করণ জোহরের প্রতিষ্ঠান ধর্ম প্রডাকশনস এবং শাহরুখ খান প্রথম এই নির্মাণ প্রতিষ্ঠানের সঙ্গে পাঁচ ভাগ সহযোগিতা করেছিল।  ছবিটি বক্স-অফিসে ব্যবসায়িক ভাবে ভালো সাফল্য পায়নি এবং আশানুরূপ সাফল্য না পাওয়া ছিট অনেকটা তিরস্কার কুড়ানোর মতো।   শ্রেষ্ঠাংশে   শাহরুখ খান - বাবলু চৌধুরী / মানু দাদা  জুহি চাওলা - সোনিয়া কাপুর  সোনালী বেন্দ্রে - লিলি  ফরিদা জালাল - বাবলু'র মা  মহনিশ বেহল - রাভি লম্বা  টিকু তাল্সানিয়া - ইন্সপেক্টর আর. কে. ঠাকুর  সারাট সাক্সেনা - ধিংরা  গুলশান গ্রভের - সালাকু  কাজল দেবগন - রেলপথ উপর মেয়ে (বিশেষ ভূমিকায়)  ভিশ্বাজীত প্রধান - টনি (বিশেষ ভূমিকায়)  কুনাল ভিজায়্কার -   সংগীত   সাউন্ড ট্র্যাক   তথ্যসূত্র    বহিঃসংযোগ     বিষয়শ্রেণী:২০০৪-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:১৯৯০-এর দশকের হিন্দি ভাষার চলচ্চিত্র বিষয়শ্রেণী:সুইজারল্যান্ডে ধারণকৃত বিদেশি চলচ্চিত্র বিষয়শ্রেণী:মহেশ ভাট পরিচালিত চলচ্চিত্র বিষয়শ্রেণী:আনু মালিক সুরারোপিত চলচ্চিত্র বিষয়শ্রেণী:১৯৯৮-এর চলচ্চিত্র বিষয়শ্রেণী:চেক প্রজাতন্ত্রে ধারণকৃত চলচ্চিত্র বিষয়শ্রেণী:সুইজারল্যান্ডে ধারণকৃত চলচ্চিত্র
মাত্যিয়া পেরিন একজন ইতালীয় ফুটবলার। তিনি সিরি আ-তে জেনোয়া-র গোলরক্ষক হিসেবে খেলেন। ইতালীয় ফুটবলের তরুণ প্রতিভা হিসেবে বিবেচিত। বিখ্যাত ইতালীয় গোলরক্ষক দিনো জফের মতে তিনি পরবর্তী জিয়ানলুইজি বুফন হতে যাচ্ছেন।   ক্লাব ক্যারিয়ার  জেনোয়া যুব অ্যাকাডেমিতে ফুটবল জীবন শুরু করেন। ২০১১ সালের ২২ মে জেনোয়ার হয়ে চেসেনার বিরুদ্ধে তার সিরি-আ অভিষেক হয়।Genoa vs. Cesena 3-2 মাঝে দুই বছর যথাক্রমে পাদোভা ও পেসকারাতে ধারে খেলে বর্তমানে আবার জেনোয়ার হয়ে খেলছেন।   আন্তর্জাতিক ক্যারিয়ার  ইতালী অনূর্ধ্ব ১৭,১৮,১৯,২০ ও ২১ দলের হয়ে খেলেছেন। ২০১২ সালের ১৫ আগস্ট বার্নে ইংল্যান্ডের বিরুদ্ধে প্রীতি ম্যাচে ইতালী জাতীয় দলে প্রথম ডাক পান।   তথ্যসূত্র    বহিঃসংযোগ    Career summary by tuttocalciatori.net  Career summary by Soccerway  International summary by FIGC   বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:ইতালীয় ফুটবলার বিষয়শ্রেণী:ইতালির আন্তর্জাতিক ফুটবলার বিষয়শ্রেণী:ফুটবল গোলরক্ষক বিষয়শ্রেণী:সেরিয়ে আ-এর খেলোয়াড় বিষয়শ্রেণী:সেরিয়ে বি-এর খেলোয়াড় বিষয়শ্রেণী:জেনোয়া ক্রিকেট অ্যান্ড ফুটবল ক্লাবের খেলোয়াড় বিষয়শ্রেণী:কালচো পাদোভার খেলোয়াড় বিষয়শ্রেণী:দেলফিনো পেস্কারা ১৯৩৬-এর খেলোয়াড় বিষয়শ্রেণী:ইতালির আন্তর্জাতিক যুব ফুটবলার বিষয়শ্রেণী:ইয়ুভেন্তুস ফুটবল ক্লাবের খেলোয়াড়  বিষয়শ্রেণী:২০১৪ ফিফা বিশ্বকাপের খেলোয়াড় বিষয়শ্রেণী:পুরুষ ফুটবল গোলরক্ষক বিষয়শ্রেণী:ইতালির অনূর্ধ্ব-২১ আন্তর্জাতিক ফুটবলার
প্যাট্রিসিয়া এলিজাবেথ প্যাটি ম্যালেট (জন্ম: ২ এপ্রিল ১৯৭৬) হচ্ছেন একজন কানাডীয় লেখক, চলচ্চিত্র প্রযোজক ও বিশ্ববিখ্যাত সঙ্গীতশিল্পী জাস্টিন বিবারের মা। তিনি তার ছেলে জাস্টিন বিবারের প্রাথমিক জীবন পরিচালনাও করেছেন। তার আত্মজীবনী নো ওয়্যার বাট আপ, ২০১২ সালে ক্রিস্টিয়ান বুক পাবলিশার রেবেল কর্তৃক প্রকাশিত হয়, এবং এটি প্রকাশের প্রথম সপ্তাহে নিউইয়র্ক টাইমসের বিক্রিত তালিকায় ১৭তম অবস্থানে ছিল। তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৭৫-এ জন্ম বিষয়শ্রেণী:কানাডীয় অ-কল্পকাহিনী লেখিকা বিষয়শ্রেণী:স্কটিশ বংশোদ্ভূত কানাডীয় ব্যক্তি বিষয়শ্রেণী:ইংরেজ বংশোদ্ভূত কানাডীয় ব্যক্তি
সুলতানপুর বাংলাদেশের চট্টগ্রাম জেলার অন্তর্গত রাউজান উপজেলার একটি সাবেক ইউনিয়ন।   আয়তন  সুলতানপুর ইউনিয়নের আয়তন ছিল ২,৮০৪ একর (১১.৩৫ বর্গ কিলোমিটার)।   প্রশাসনিক এলাকা  সুলতানপুর ইউনিয়ন ছিল রাউজান উপজেলার আওতাধীন ৫নং ইউনিয়ন পরিষদ। তবে রাউজান পৌরসভা প্রতিষ্ঠার পর এ ইউনিয়নের সম্পূর্ণ অংশ পৌরসভার আওতাধীন হওয়ায় ইউনিয়ন পরিষদ কার্যক্রম বর্তমানে বিলুপ্ত।   দর্শনীয় স্থান  · সুলতানপুর দরবার শরীফ   আরও দেখুন   রাউজান পৌরসভা  রাউজান উপজেলা   তথ্যসূত্র    বহিঃসংযোগ   বিষয়শ্রেণী:রাউজান উপজেলার বিলুপ্ত ইউনিয়ন বিষয়শ্রেণী:বাংলাদেশের বিলুপ্ত ইউনিয়ন
ডাঃ ওয়াই. এস. রাজশেখর রেড্ডি এসিএ-ভিডিসিএ ক্রিকেট স্টেডিয়াম () বিশাখাপত্তনম শহরে অবস্থিত একটি বহুমুখী স্টেডিয়াম। মূলত ক্রিকেট খেলার জন্য এটি ব্যবহৃত হয়।   উল্লেখযোগ্য ঘটনা   ২০০৫ সালে প্রথম একদিবসীয় ম্যাচ হয় ভারত ও পাকিস্তানের মধ্যে। সেই ম্যাচে ভারত ৯ উইকেটে ৩৫৬ রান করে যা এই মাঠের সর্বোচ্চ দলগত স্কোর। মহেন্দ্র সিং ধোনি এই ম্যাচে ১২৩ বলে ১৪৮ রান করেন যা এই মাঠে সর্বোচ্চ ব্যক্তিগত স্কোর।  ২০১৬ সালে একদিবসীয় ম্যাচ হয় ভারত ও নিউজিল্যান্ডের মধ্যে। সেই ম্যাচে নিউজিলান্ড ৭৯ রান করে অলআউট যা এই মাঠের সর্বনিম্ন দলগত স্কোর। অমিত মিশ্র এই ম্যাচে ৫ উইকেট নেন যা এই মাঠে সেরা বোলিং পারফরমেন্স ।   ওডিআই পরিসংখ্যান   ভারতের অন্যতম পয়া মাঠ হিসেবে এটি পরিচিত।  ২টি ১০০ ও ২টি ৫০ উর্দ্ধ রান করে বিরাট কোহলি এই মাঠের সেরা ব্যাট্সমেন।   টি২০ আন্তর্জাতিক কীর্তি  এখনো অব্দি মাত্র ২টি ম্যাচ ভারতের বিরুদ্ধে এই মাঠে খেলা হয়েছে । একটি বাতিল হয় ও একটি জেতে ভারত।   সমতুল্য ধারণ ক্ষমতা বিশিষ্ট মাঠ   লর্ডস ক্রিকেট গ্রাউন্ড  গাদ্দাফি স্টেডিয়াম  শের-ই-বাংলা জাতীয় ক্রিকেট স্টেডিয়াম  কুইন্স পার্ক ওভাল  বিষয়শ্রেণী:ভারতের টেস্ট ক্রিকেট মাঠ বিষয়শ্রেণী:২০০৩-এ অন্ধ্রপ্রদেশে প্রতিষ্ঠিত বিষয়শ্রেণী:ভারতের বহুমুখী স্টেডিয়াম
স্টার সিটি মল () দক্ষিণ কোরিয়ার সিউলের জায়াং-ডং -এ অবস্থিত একটি বিপণিবিতান। ২০০৮ সালের অক্টোবরে কেন্দ্রটির নির্মাণ কাজ সম্পন্ন হয়। এতে করে ২০০৯ সালের প্রথমার্ধে সিউল সাবওয়ে লাইন ২- এ যানবাহন বৃদ্ধির প্রধান কারণ হিসেবে উল্লেখ করা হয়েছে।      তথ্যসূত্র    বাহ্যিক লিঙ্কগুলি    স্টার সিটি মল - অফিসিয়াল ওয়েবসাইট  বিষয়শ্রেণী:২০০৮-এ প্রতিষ্ঠিত বিপণিবিতান বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:সিউলের বিপণিবিতান
অ্যাডিস এজিপ্টি হল এমন একটি মশা যা ডেঙ্গু জ্বর, চিকুনগুনিয়া, জিকা জ্বর, মায়ারো এবং পীতজ্বর (হলুদ জ্বর) এবং অন্যান্য রোগের জীবাণু ছড়াতে পারে। মশাটির পায়ে সাদা চিহ্ন এবং তার বক্ষ স্তরের উপরের পৃষ্ঠে লিরের আকারে অঙ্কিত থাকে। এই মশাটি আফ্রিকাতে প্রথম পাওয়া যায় তবে এখন এটি গ্রীষ্মমণ্ডলীয়, subtropical এবং নাতিশীতোষ্ণ অঞ্চলসহ সারা বিশ্বে পাওয়া যায়।   রোগের বিস্তার এবং প্রতিরোধের পদ্ধতির  অ্যাডিস এজিপ্টি হ'ল বেশ কয়েকটি গ্রীষ্মমণ্ডলীয় জ্বর সংক্রমণ করার জন্য ভেক্টর। শুধুমাত্র মহিলা মশা তার ডিম পরিপক্ব করার জন্য রক্ত পান করে। রক্তের উৎস খুঁজে পেতে এই মশাগুলি অ্যামোনিয়া, কার্বন ডাই অক্সাইড, ল্যাকটিক অ্যাসিড এবং অকটেনল সহ স্তন্যপায়ী প্রাণীর দ্বারা নির্গত রাসায়নিক যৌগগুলিতে আকৃষ্ট হয়। মার্কিন যুক্তরাষ্ট্রের কৃষি বিভাগের (ইউএসডিএ) কৃষি গবেষণা পরিষদের বিজ্ঞানীরা অক্সেনলের নির্দিষ্ট রাসায়নিক কাঠামোটি আরও ভালভাবে অনুসন্ধান করে বুঝতে পেরেছেন যে এই রাসায়নিকটি মশাটিকে তার হোস্টের দিকে কেন আকর্ষণ করে। তারা দেখতে পেয়েছিল যে এই মশা "ডানহাতি" (ডেক্সট্রোটোটারি) অক্টনল অণু পছন্দ করে।   তথ্যসূত্র    বহিঃসংযোগ   বিষয়শ্রেণী:ডেঙ্গু জ্বর বিষয়শ্রেণী:পীতজ্বর বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা